GULF แจงตรึง “เอฟที”-ลดค่าไฟฯ 3 เดือนไร้กระทบ! จากปี 62 มีกำไรเฉียด 5 พันลบ.
GULF แจงตรึง “เอฟที”-ลดค่าไฟฯ 3 เดือนไร้กระทบ! จากปี 62 มีกำไรเฉียด 5 พันลบ.
11 มี.ค. 2563

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ตามมติที่ประชุมคณะรัฐมนตรีเมื่อวันที่ 10 มี.ค.2563 เรื่อง มาตรการเร่งด่วนเพื่อช่วยเหลือประชาชน ดูแลปัญหาภัยแล้ง และการกระตุ้นเศรษฐกิจ ซึ่งเกี่ยวข้องกับการกำกับดูแลอัตราค่าไฟฟ้า โดยตรึงอัตราค่าเอฟที (Ft rate) เดือนพ.ค.63 ในอัตรา -11.60 สตางค์ ต่อหน่วย และลดค่าไฟฟ้าในอัตรา 3% ให้กับผู้ใช้ไฟฟ้าทุกประภท เป็นระยะเวลา 3 เดือน (เม.ย.-มิ.ย.63) นั้น
อย่างไรก็ดี มาตรการดังกล่าวส่งผลกระทบต่อผลประกอบการของบริษัทเพียงเล็กน้อยเท่านั้น หรือประมาณ 50 ล้านบาท คิดเป็น 1.02% เมื่อเทียบกับปี 2562 ที่มีกำไรสุทธิ 4,887 ล้านบาท ซึ่งถือเป็นการลดลงอย่างไม่มีนัยสำคัญ
นอกจากนี้ สถานการณ์ปัจจุบัน ราคาก๊าซธรรมชาติมีแนวโน้มจะปรับลดลงตามการลดลงของราคาน้ำมันในตลาดโลก จะส่งผลให้ต้นทุนค่าก๊าซธรรมชาติซึ่งเป็นเชื้อเพลิงหลักของโรงไฟฟ้าของกลุ่มบริษัทลดลงด้วยเช่นกัน ซึ่งเป็นผลดีต่อผลประกอบการของบริษัท